Na temelju članka 160. stavka 2. Statuta Grada Zagreba (Službeni glasnik Grada Zagreba 23/16) i članka 8. stavka 2., članka 11. stavka 2., članka 14. stavka 1. i članka 17. stavka 4. Odluke o organizaciji i načinu naplate parkiranja (Službeni glasnik Grada Zagreba 12/11, 18/13 i 20/14), gradonačelnik Grada Zagreba, \_\_\_\_\_\_\_\_\_ 2017., donosi

**PRAVILNIK**

**o izmjenama i dopunama**

**Pravilnika o korištenju javnih parkirališta i javnih garaža**

**Članak 1.**

U Pravilniku o korištenju javnih parkirališta i javnih garaža (Službeni glasnik Grada Zagreba 6/14, 18/14, 23/14, 20/15, 23/15, 8/16, 12/16 i 21/16) u članku 3. u **II.1. ZONI** iza riječi: „Mlinarska“ riječi: „(do Ul. Antuna Vrančića)“ brišu se.

Riječi: „Ulica I. B. Vučićevića“ zamjenjuju se riječima: „Ulica Ivana Bunića Vučića“, iza riječi: „Ulica Vladimira Preloga,“ dodaju se riječi: „Ulica Vladimira Ruždjaka - istočna strana od Lastovske do Ulice Prisavlje,“, iza riječi: „Ulica Zinke Kunc,“ dodaju se riječi: „Ulica Zvonimira Rogoza,“, a iza riječi: „Žajina“ dodaju se riječi: „i prostor omeđen Novom cestom s istočne strane, Nehajskom ulicom sa zapadne strane, Ozaljskom ulicom sa sjeverne strane i Zagrebačkom avenijom s južne strane“.

**U III. ZONI** iza riječi: „Aleja Vlade Antolića,“ dodaju se riječi: „Branimirova br. 73,“, a riječi: „Parkiralište na Jarunskoj cesti (istočna strana sportskog parka Mladost)“ zamjenjuju se riječima: „parkiralište sa sjeverne i istočne strane Sportsko-rekreacijskog centra Svetice“.

Iza riječi: „Ninska južna strana, Ninska južno i zapadno od Kulturnog centra Sesvete k.br. 10, Ninska istočna strana od k.br. 3 do 9 a, Ninska istočno i južno od Doma zdravlja Sesvete“ zamjenjuju se riječima: „Ninska ulica“.

**U IV. 2. ZONI** alineja 5. briše se, a dosadašnje alineje 6., 7. i 8. postaju alineje 5., 6. i 7.

**Članak 2.**

Ovaj pravilnik stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

 **Gradonačelnik**

**Grada Zagreba**

**Milan Bandić, dipl. politolog**